bavarian-nlp/barwiki-20250901 huggingface dataset:
Schariwari

A Schariwari (aa Charivari) is a Schmuckkettn, de uaspringli nua vo de Mannsbuida zua Ledahosn trogn worn is. De Kettn is meist aus Suiba und dro henga oft Minzn, Grandeln undsoweida. Inzwischn trogn a Deandl und Weibaleit a Schariwari zua Tracht. De Schmuckkettn is moast aus massivm Suiba oda sejtana vasuibat und dro henga Berlockn (Edlstoana, Gejdstickln (Minzn, Medaillen), Hornscheim (Grandeln), Kimmara (vakimmate Hirsch- oda Rehgweih), Viechpfotn, Daxbort, Zehnd vo jogdborn Viechan undsoweida.
Traditionej weads vo Monna am Hosntial vo da Ledahosn trogn. S Scharivari deant ois Schmuck oda ois Talisman fia a eafoigreiche Jogd und wor fia de Bauan a wertvois Statussymbol. Woarscheinle is s Schariwari aus ana Uhrnkettn entstandn, de wo am Knopfloch vo da Trochtnwestn festgmocht wor und wo vo Zeit za Zeit mid vaschiedanan Trophejn droghengt worn san. A Schariwari hod ma ned kaffa kina, sondan hextns vaschenga, s is vo Generation za Generation vaeabt worn. S gibt uaoide Schariwaris, wo an Wert vo iwa 10.000 € ham.
De Schariwaris san zua Zeit wieda in Mode kema und wead vo imma mea Trochtlan in ganz Bayern und driwa ausse eigfiat und wiedabelebt.
Etymologie.
Dees Wort is in napoleonischa Zeit in an boarischn Sprochraum kema. Es kimmt iwa s provenzalisch-franzesische charivari ausm middllateinischen: caribaria = Duacheinanda, vom griachisch karābaría = Kopfschmerz, Varucktheit, Kotznmusi. Im Boarischn hods nem "Schmuckkettn" friara aa no "Kotznmusi" bedeidd.
Trivia.
Aus Kiachseeon bei Minga kimmt a Folkrockband de in Mundart singt und de se a Schariwari nennt.
Geisteswissnschoft

Geisteswissnschoftn sand de Wissenschoftn, de se mid kulturej-geistige Themen ausanaundasetzn.
Dozua ghean uma 40 Oanzlwissnschoftn („Disziplinen“).
Gliedarung.
Wos ois dozua gheat is umschtriddn. A Gliedarungsvoaschlog vom Arno Anzenbacher vo 1981:
Gwand

Gwand oda Gwanda is da Sammebegriff fia olle Stoffe, wo in Keapa vom Menschn eng eihhuin und eam ois Schutz und Ausdrucksmiddl deana.
Sinn und Zweck.
Da Sinn vo dem Gwand is zum oan da Schutz:
voa da Hitzn zum abkuin und voa de stoarkn Sunnastroin
voa da Käidn, doß ma ned dafreat
wens Gwand aus am Stoff gmacht is durch den ma net durchschaung ko und vo dem duach de Mode no ebbs iwabliem is, dann schitzts vor neigiarige Blick. Des is guad zwengs da Scham.
a Gwand des aus am festn Stoff is, des schitzt ned nua voa da Witterung sondan a voa grebare Valetzunga. So hom de oidn Rittasleidt eana Gwand aus Eisn und Leda gmocht. In da Orwadswejd gibts a Reih vo Spezialgwanda, wia zum Beispui bei da Feiaweah oda beim Militea.
Gwand des an bstimmtn Zweck dafuin soi owa ned umbedingt zum onlegn gmocht is, so z. B. as Socktiachl
Zum andan, daß ma gwisse Gruppn ausanandahoitn ko, de se gean ausanandahoidn lossn woin.
Und ledztlich hods an gewissn Lustfaktor, wo ba da Mode in Vordagrund tritt.
Eihteilung.
Gwand kennt ma so eihtein:
Materiai, aus dem Gwand gmocht is.
Im Prinzip wead a Gwand heidzdog aus am jedn Materiai gmacht, des se in Fasan spinna und draus a Stoff webn lasst oda des ois soichs scho dafüa geigned is, heagstejd.
Doi spuit hauptsächle da Vawendungszwegg, de Hoitbarkeid und da Preis a Roin.
Huptmaterialen aus dene Gwand gmacht wead:
Geisenfeld

Geisenfeld is a Stod im obaboarischn Landkroas Pfahofa an da Uim.
Vo de oidn Leid weads a Zignagger gennt.
Umgebung.
Geisenfeld ligt in da Hojadau. De nächste Groasstod is Inglstod, uma 20 km weg.
Nachbarn vo Geisenfeld san Ernsgon, Moiburg, Maching, Minsminsta, Reichertshofa, Rohrbo, Vohbuag an da Doana und Woiza.
Ortschaftn.
De Geisenfelder Ortstei san:
Wappm.
Des Geisenfelder Wappm stammt wahrscheinle vom oidn Kloster ob. Es zoagt an weißn Zickzack-Boikn im roaden Feld.
Im easchtn Viertel vom vorign Joarhundad homms de Farbn oba na umdrad: rouda Bloickan auf silberm Grund. Da Magistrat untam Burgamoasta Done Stephan hod des nachad a Minga gschickt. As Ministerium hod nachad 1818 beschlossn, dass iaz des Woppn vo Geisnfeid an roudn Boickan aufm suiban Feidl hod. De Geisnfeida Regierung bringds oba ned fertig, dasses a a so machan. De nemman liaba de oide (vakeade) Fassung her.
Politik.
Der Geisenfelder Gmoarat besteht aus 24 Stodräten und an Burgamoasta.
Bei da letztn Wahl am 16. Meaz 2014 ham de Geisenfelder a so gweiht:
 
Kuitua und Sengsweadigkeitn.
Schui.
Grund- und Hauptschui, Statliche Realschui, Ferderschui, Volkshochschui, Musikschui, vier Kindergartn vo da Stod, a katholischer Kindergartn und a neimoderna Kinderhort
TSV 1860 Minga

Da TSV 1860 Minga (amtli: Turn- und Sportverein München von 1860 e.V.), kuaz Sechzga, 1860 oda de Löwn is a Turnvaein, da wo in da Greawoida Strass in Minga dahoam is. D'oan Mingara song, s'is da oanzig wohre Varein af da Wejd, ibahapts; d'andan song, dass s'da FC Bayern Minga is. In da Fuaßboi-Bundesliga Saison 2016/17 is da Varein noch vui Joar in da 2. Fuaßboi-Bundesliga abg'stiegen. Da d'1860er d'Lizenz fia d'3. Fuaßboi-Bundesliga net bekommen hom, kunntatn's zukünftig nu ane bis zwoa Ligen weida drunta im Amateur-Fuaßboi spuin, z. B. in da boarischn Regionalliga.
Obwoi dea Varein in easchta Linie ois Fuaßboivarein gesengt wead, hod aa vui andane Obteilunga.
Grindung.
Grindt woan is da Varein am 17. Mai 1860. Eascht am 25. Aprui 1899 is d'berihmte Fuaßboi-Obteilung dazua kemma. As Vareinsviech is da Lewe. D’offiziejn Vareinsfoabm san grea und goid. D'Fuaßbolla han iwa irgendwann, zwengs d'Wittelsbacha, amoi af weiß und blau kemma, zwengs dem wean d'moast ois d'Vareinsfoabm heag'nomma.
Obteilunga.
Aussa d'Fuaßbolla gibts no: d'Baskebolla, d'Kraxla, d'Boxa, d'Faustbolla, d'wo Kegeln, d'Leichtadledn, Ringa, d'Schi- und d'Radl-Foara (in dera Obteilung konst aa Inlinern und Goifn), d'Tennis-Spuia, d'Turna und d'Wossaspoadla. Nachad gibts no a Obteilung, d'hoaßt »Freizeit« und oane fia d'Senioan.
Fuaßboi-Obteilung.
S'is d'bekannteste Obteilung vo d'Sechzga. Momentan spuins in da Drittn Liga. Da Traina is zua Zeit da Maurizio Jacobacci.
D'Sechzga spuin momentan im Greawoida Stadion. S'is scho wos b'sondas, wei s'is d'Hoamat vo d'Sechzga Fans. 
Deazeidiga Kada.
Stand: 14. Feba 2018
Sonstigs.
Fia an Beitrog vo oa moi 1860,- Euro ko ma lebmslang Vareinsmitglied wean.
Kraxln

Beim Kraxln ko ma grundsätzlich zwoa Oatn vo untaschein: as richtige Kraxln auf de Wänd (hochdeitsch: Klettern), und as Beagsteing (hochdeitsch: Bergwandern). Kraxln ko ma zum Spass machn, oda ois a spoadliche Herausforderung.
Wos ma midnemma soidd.
Beim Beagsteing braucht ma nur gscheide Schua, an Rucksack, gnuag warms Gwand fois as Weda umschlogt, gnua zum Dringa fois ma recht schwitzt und wann ma mog aa no an Stock und a Brotzeit. Ma ko aa auf ra Hittn eikehrn, fois oane aufm Weg liagt und bewiatschaft' is.
Fias echte Kraxln braucht ma no an Hoim, an guadn Kraxlgiadl,a boar Seil, a boa Exn (kuaz fia: Expressschlinga), a boar Karabina, vielleicht an Hammer und an Haufa mehr, jenachdem, wo ma unterwegs is, und obs iba d Nocht geht, und obs a Zwoadausnda is, oda a Ochtdausenda.
Risiko.
Beagsteing und Kraxln is ned umalich. De Hauptgründ fia tödliche Unfäll san Stolpan, Ausrutschn und Absturz (64%), Übalastung und Erschöpfung (21%) und da Rest teilt se auf in Orientierungsvalust, Stoa- und Blitzschlog, Hitzn und Kejtn oda Laan. Dodabei san tödliche Unfäll grod beim scheinbar umalichn "Beagwandan" häufig. Seitna passiad bei richtige Hochtourn oda beim Sportkraxln wos, wos jo meistns vo erfahrne Kraxla mit guada Ausristung oganga wead.
Wo sis zum Aufisteing lohnt.
Kraxln und Beagsteing ko ma ibaroi in de Oipn, und aa in manche Middlgebirg. Natialich gebts bsundas scheene oda bekannte Beag.
Schofkopf

Schofkopf oda Schafkopf is a boarischs Kartnspui füa vier Leit. Gspuid werd entweda mit 32 Kartn oda aba a nur mit 24 Kartn ("Kurzer" ohne 7er und 8er). Da Kurze wird meistns bei Turniere gspuit.
Es gibt a no des "Solern", des wia da "Kuaze" a mit 24 Kartn gspuit wird. Solern dan 3 Leit (je 8 Kartn). 
Und freile ko ma sei Spui blos mid Kartn mid de boarischn Buiddl spuin. Des Gschbei hoast desweng aso, weils fria af "Fassl" (Schaffe) gschbeit woan is.
Regln.
De Regln san ziemlich komplex. De wichtigsdn san:
Zöiweis.
Gwunna hom de/dea Schbiela, de/dea als easde/easda 61 Augn als Schbiela und 60 Punkte als Gegna hot. Zeid wiad aso:
Es gibt a no "Schneida", des hoasd, das ma als Schbiela unda 31 Augn und als Gegna unda 30 Aung hod (wenn ma um Geit schbuit, kosts dann mera).
Wenn iaz oana moant, dasa bessere Koadn als da Schbiela hot, dann konna "Kontra" gem, wos bedeit, das da Voliera des Dobede zeun muas. Oft wead des mid "Spritzn" ogsogt. Da Schbiela konn dann, wenn ea moant, ea hot drozdem bessere Koadn, konna "Re" (Spritzn retour) gem, des is a Voviafachung des Preises. Des kann dan gschdeigat wean bis zu "Messa" (Kontra, Re, Hiasch, Sub, Resub, Messa), wos dann a Vovirasechzgfachung (64) is. Wann des vorm Spui ned genau ausgmacht werd, wia weid ma des geh lasst kummts hejfig zu Stredarein üwa d Regln.
Gschbeia.
De oanzelnen Gschbeia, wo ma schbein ko, sann da Reih noch:
Wenn oana also an Bedl schbeit, kon des vo am Sau-Gschbei übadrumpft wean, und dann wiad des Sau-Gschbei gschbeit, des Sau-Gschbei ko vom Wenz übadrumpft wean und so weida.
Zeascht muaß gmischt wen, dea rechts vom Geber muaß obhem, ohne de Koadn ozuschaun, dann gibt da Geber jädm ocht Koadn (zwoa mal vier). Dann deaf dea links song, oba schbeit, wenn ea net schbeit, sogda "weida", dann is dea Nexde dro. Wenn koana schbeit, wiad zammagwoafa und da Nexde gibt. Schbeit oba oana, muaßa zeascht song "I schbei", und wenn a jäda sogt, dasa schbein deaf, konna sei Gschbei osong (Bedl, Sau-Gschbei, ...). Wenn oba a ondara a sogt, ea schbeit, wiad des häare Gschbei gschbeit. Dann schbeit dea links vom Geba de easchde Koadn aus, dann sei linga Nachba und so weida.
Es is imma Foapflicht (Oba und Unda zein bei am Sau-Gschbei als Heaz und bei am Solo als de Foa, wo ogsogt is). Oba schdicht Unda (Aussa beim Wenz), Sau schdicht 10, dann da Kine, dann da 9, dann da 8, dann da 7. Ausname bei am Wenz, dann muaß a Unda zuagem wean, wenn dea als easchtz ausgschbeit woan is, ausgschbeit wean, sunst de ausgschbeide Foa (a bei Oba, da dea beim Wenz hindam Kine is). Des gleiche geit fian Geia, nua mit de Oba als hegsde Koadn und de Unda san hindam Kine.
Beim Solern gibts koi Sau-gspuier, sondern blos Solo (daher da Nam) und Wenz (ggf. Farbwenz, Geier und Farbgeier)). Es spuit also immer Oaner gega Zwoa. Damit ned so oft zammagworfa wiad kann ausgmocht wern, dass der wo an Oidn (Oichl-Oba) hod spuin muas.
Spezialgschbeia.
Weas ameu seng mechat, wia des Gschbei genau fungtioniat, dea muß nua ameu ins Wiatshaus gäh. Am 24. Okdober 2006 hams an neia Weldrekord im Dauaschafkopfa aufgstoid.
Däiz

Däiz (amtli: Bad Tölz), aa Deiz oder Duiz is de Kreisstod vom Landkroas Bad Däiz-Woifradshausn in Obabayern.
D' geografische Log.
Däiz liegt an da Isar am nerdlichn Rand vo de Oipn. Noch Minga sans fuchzg Kilometer, a's Tiroi eini is a it weida.
Vo Däiz ko ma scho recht weit in Karwendl eini schaung.
Umadum gibt's
Gschichtlichs.
D' erschtn Siedlunga auf'm heitign Stodgebiet san an am wichtign Verkehrsknotnpunkt grindt worn. Zum oana san friara Warn vo Italien üba d'Oipn und dann mit de Flouß auf da Isar transportiert worn. De Süd-Nord-Verbindung is vo da Soiz-Straß kreizt worn. De is vom Soizburgarischn im Ostn zum Bodnsee im Westn ganga.
Im Jor 1160 is Däiz 's erschte moi in ana Urkundn ois "Tolnze" erwähnt worn. Spader is a ois "Tolenz" in'd Biacha eiganga.
1331 is'm Ort 's Marktrecht valiehn worn.
1845 san Jodquelln vom "Jau'nbaurn" entdeckt worn, des is da Ofang vom Kurbetrieb gwen.
1899 hod Däiz dann den Titl "Bad" kriagt.
Seid 1906 hod da Ort as Stodrecht.
Wofia Däiz berühmt is.
Wenns'd heid jemand vo Däiz was vazäihst, dann kriagst meistns zum hean:
's Alpamare is a groß Erlebnis-Bad mit Rutsch'n und so am Zeig gwen.
Da 'Bulle von Tölz' is a Krimi-Serie mit'm Ottfried Fischer.
A recht groß jährlichs Ereignis is Lehards (Leharti).
A wichtige Sehnswiadigkeit is d' Marktstraß mit ihre aufwendig gmoina Fassaden. Des nennd si Lüftlmalerei. Des weidan d' Stadtpfarrkirch. Bei Touristn is a da Kalvarienberg zwecks da Aussicht, da Lenhardi-Kapein und d' Heilig-Kreuz-Kirch belibt. D' Heilig-Kreuz-Kirch kennt ma in Däiz einglich nur als Kalvarienberg-Kirch.
Da EC Bad Tölz is oana vo di äitastn Eishockey-Klubs im Land. Momentan spuin die Buam in da drittn Liga.
Feiaweah

De Feiaweah (monchmoi aa: "Pfeiaweah") is a Huifsorganisazion, de wo de Afgob hod, bei Brand, Unfoi, Iwaschwemmung und andan Katastrophn Huif z leisdn; d. h. Menschn, Viecha und Sochn z rettn, z schizn und z beagn. Haptafgob is owa es Rettn.
Wei in de lezdn Joarzehntn de Zoih vo de Bränd stoak zruckgonga is, iwanimmd de Feiaweah imma stäaka Afgom, de wo iwas traditioneje Brandleschn aussegenga.
Domid de Feiaweah schnej kimmd, gibds Notruafnumman: 112 in Bayern (und Deitschland) , 122 in Östareich, 115 in Sidtiroul.
Beruafsfeiaweah.
Es gibd in Bayern siem Beruafsfeiaweahn (BF): in Augschburg, in Fiath, in Inglstod, in Minga, in Niamberg, in Rengschburg und in Wiazburg. Beruafsfeiaweahla zum sei hoasd, doss ma, im Gengsoz zua Freiwillign Feiaweah, fia sein Dienst zoid wead und a Beamta is. Nadiale hod jeda Beruafsfeiaweahla a spezieje Ausbuidung und muass seine Afgom voi und gaonz beherrschn. A Beruafsfeiaweah hod a bstimmds Eihsozgebiet und muass ba gressane Unglick mid ausrucka.
In Östareich gibds sechs Beruafsfeiaweahn: in Graz, Innschbruck, Klognfuat, Linz, Soizburg und z'Wean.
Freiwijige Feiaweah.
De moasdn Feiaweahn san de Freiwijing Feiaweahn (FF). Ind Freiwijige Feiaweahn ko eigndli jeda eitredn, dea ba Hochwossa, Vakeahsunfäj oda Brand ned nua zuaschaung wui, sondan gonz voan mid dobei sei und midhejfa mechad.
Duach reglmässigs Uim is de Eihsozbereidschoft jedazeid gweahleisdd. As Kenna vo da aktivn Monnschoft wead in da Regl olle zwoa Joar duach Leistungspriafunga fesdgstejd.
Pflichtfeiaweah.
Wenn in oana Gmoa zweng Freiwijige zamkemma, donn muass da Buagamoasta a Pflichtfeiaweah (PF) ausruafa. Do miassn donn olle Leit vo 18 bis 60 midmocha. 
Gregld is des in Bayern im Bayrischn Feiaweahg'sez.
Jugndfeiaweah.
Domid owa da Foatbstond vo a Freiwijing Feiaweah gsichad is, hod ma de Jugndfeiaweah (JF) eihgfiahd. Duach vaschiedne Werbeakziona ko ma Jugndliche fia'd FF gwinna. In da Jugndfeiaweah wean de Jugndlichn (moasd vo zwejf bis 18) vom Jugndwart, midm Zui, eanare Midmenschn in Notlong hejfa z kenna, ausbuidd. Duach de reglmässing Ausbuidunga und Uibunga sans optimoi draf voabreidd.
Rund 7500 Jugndliche in uma 660 Jugndgruppm vo de Freiwijing Feiaweahn in Bayern wean do af a sinnvoie Afgob mid Peaspektivn voabreidd. De Jugndlichn san in a Gemoschoft eihbundn, in dea wo Teamgeist, Kamaradschoft und Vaantwoatungsbewussdsei gfrogd san.
In Östareich gibds de Feiaweahjugnd. Im Gengsoz zua deitschn Jugndfeiaweah is de Feiaweahjugnd(-gruppe) koa eingne Organisazion, sondan a Tei/Gruppn vo da Feiaweah. Bis voa a poar Joar hod ma eascht ob zwejfe zua Feiaweahjugnd geh kenna, iazd is ma vo zehn bis 15 (in monchn Bundesländan 16) dobei und tritt nocha zu de Aktivn iware.
Domid donn no a weng a meah Schwung ins Jugndfeiaweahlem kimmd, ko ma bei vaschiedne Wettkämpf, kloanare Wissenstests und Leistungspriafunga midmocha.
Weißbia

Weißbia is a obagärigs Bia des zum easchtn moi um 1520 a Braua aus Niedabayern braut ham soi. In Niedabayern sejm und in da Owerpfoiz hoaßts "Weizn" und außahoib vo Bayern songs "Weizenbier" oda "Hefebier" oda nua "Hefe"
dazua.
Weißbia hod a Stammwiaz vo 11 bis 14 Prozent, dees gibt an Oikohoi-Ghoid vo 5 bis 6 Prozent. In da Stoakbiazeit gibts a wejche mit 20 Prozent Stammwiaz.
Heit z´dog trinkt ma fast nua no "Hefeweißbia", des g´filtate Kristoiweißbia gibt´s fast goa nimma. Damit hot sie a dea vo vui ois Unsittn o'gsengne Brauch aufg´heat, a Reiskeandl zwengs am Schaum ins Glasl z´schmeißn.
Mit Weißbiaglasn soit ma um Gotts Wülln unten ostossn. Des kimmt davo weil friara de Weißbiaglasln im Gegnsatz zu de Maßkriag weid ned so stabil gmacht warn, und a Ostossn mitn oban Rand vom Glasl leicht dazu gfiad hod, das as Glasl brocha is. Da massive Fuaß vo de Weißbiaglasln hoitt vui mehra aus, deswegn soi ma mid dem ostessn. Da derbe Drinkspruuch dazu hoaßt "Weiba und Weißbia stoßt ma untn oo".
As dringa von am Weißbia ausm Flaschl is a bsundane Kunst, aba a unvagleichlicha Gnuss. Oa Brauarei hod des ois a Moaktluckn entdeckt und biet a "Flaschnweißbia" o, des aba weniga Koinsaire enthoit.
Mischdrangln.
S gibt aa an Haffa Mischdrangln, wo nem Woaznbia moast a Krachal enthoidn. A kloane Auswoi:
Inzwischn gibts a imma mea featige Woaznbiamischdrangln.
Dazua gibts aa a alkohoifreis Woaznbia sowia oans mit redziatn Alkohoighoit.
Gschicht.
Woaznbia is scho umarah 3000 Joar z Babylon und Egyptn gmocht worn. In Eiropa is de Brautechnik mit Woazn im 16. Jh. vo Behmen noch Bayern kemma. Scho 1520 soi a niedabayerischa Brauer Weissbier heagstejt hom.
Vabroadung.
In Deitschland gibts heit s Woaznbia iwaroi z kaffa. S existian owa Regiona, wos afgrund vo da Gschicht meara vabroadd is. Dazu ghean Oidbayern, wos zwegn da Tradition a grosse Bandbroadn vo Woaznbiasortn gibt, wo teiweis nua a regionale Bedeitung ham, sowia z Berlin mit seina „Berlina Weiße“. In Owaestareich und Soizburg gibts sechs Brauarein, wo Woaznbia braun.
Santana Motors

Santana Motors is a Gländfohrzeigheastella in Linares, Provinz Jaen in Spanien.
Aigntlich 1955 mitm Nama "Metalúrgica de Santa Ana" gründt woan fia an Bau vo Landmaschina, hod se d'Fabrik 1956 zu am Lizenzheastella vom Gländewogn Land Rover gwandld. Da Santana woar da oanzige Lizenzbau vom Land Rover. A wichtig, da Santana is ohne Zulieferung vo Deile ausm Stammweak aus England gfertigd woan.
Santana hod a diverse Modelle heagstejd un woar bei Bauan un Viehzichta gonz gean gseng, ned nua in Spanien.
Ma ko heid no aussahoib vo Spanien vaschiedane Land Rover Santana foarn seng (z. B. Marokko oder Algerien).
Aktuelle Produktpalette.
Santana Anibal/Santana PS-10.
Da Land Rover-Freind mid an schmolan Geidbaitl wead bei Santana ned üwan Disch zong, 2002 hod Santana a dotale Üwaoabeitung vom Defender ois an Santana Anibal oda an Santana PS-10 nausbrachd, dea is a hernach in groußen Mengn vom Spanischen Heer kaft woan.
Odribn wead da "Anibal/PS-10 Euro II" vo am Dieselmotor mid am "Turbo Intercooler" vo Iveco ("8140.43P") mid a mechanischn Eispritzung, 2.800 cm³ aaf 4 Zylinder, 78 KW/106 PS bei 3.600 Upm, 180 Nm bei 1.800 Upm.
Da "Anibal/PS-10 Euro III/Militar" wead ebenfois vo am Dieselmotor mid am "Turbo Intercooler Iveco" ("8140.43P") mid a Common Rail Eispritzung, 2.800 cm³ aaf 4 Zylinder, 92 KW/125 PS bei 3.300 U/min, 275 Nm bei 1.800 U/min.
Santana 300/350.
Seid ned zu langa Zeid gibds a an Lizenznochbau vom Suzuki Vitara, an Santana 300/350. Da 300er is a 2-dieriga Wong mid vier Sitz, da 350er is a 4 Dierer mit 5 Sitz.
Odribn wead da Santana 300/350 vo am Common Rail Dieselmotor vom Typ "DW10TD" bei 1.997 cm³ (4 Zylinder). D'Leistung is 64 KW bei 4000 U/min, 160 Nm bei 1700 U/min.
Zum kaffan gibds zwoa, "Lujo" (Geidig) sowie "Superlujo" (Supergeidig). Die hom foigande Sachon eibaud:
Halogenliachd, Servolenkung, elektrische Fensterheber, Klimaolag, Fohra- sowie Beifohraairbag, Stoaschutz fias Liachd voan, Heck- sowia an Oirodatrieb, Vinylstoff bzogene Diarn, Alufeing (Bei "Lujo" kosd des wos extra).
"Superlujo" hod mehra Extras in Serie:
elektronische Klimaolagstairung, gformte Vinylstoff bzogene Diarn, Kotfligelverbraiterung sowia an Schweller in Wongfoob, Lederbzogenes Lenkradl, Alufeing.
Soifejn am Stoanern Méer

Soifejn am Stoanern Méer (iwerregiónoi: "Soiföen", Hóchdeitsch ómtlich: "Saalfelden am Steinernen Meer") is dia drittgreesst Stáud im Lónd Soizburg in Éstreich. Ausserdém is's da Zentroióscht vam Pinzgauer Soolochtoi. In Soifejn wónand guade 16.700 Leit ("Stónd va 2020"), oisó is's aa dia greesst Stáud an Pinzgau inner. Sejg is zwor schóh oiwei asó gwejn, ower dénnerscht is's nied dia Hauptstáud vam Bezirk. Sejg is Zej am See.
Geógraafie.
Dés weidleiffige Soifejner Beggen liagg eihbett zwischen:
Bia

Bia oda Bier (nordboarisch: "Bejer") is a Drangl, wo oikohoi- und koinseirehoiti is und duach Gearung duach Hefepuiz aus Wossa, Moiz und Hopfa braud wead. In Bia wos nit nochm Reinheidsgebod gbraut is, san weidane Zuatatn meglich: Obst, Kraidln und Gwiaz. Da Oikohoi-Ghoid liegt in Bayern und Östareich in da Regl zwischn 4,5 und 6 %. In Bayern wiad a Flaschn (0,5 Lita) a "Hoibe" gnannt.
Sortn.
Es gibt vaschiadne Artn, wia:
De Artn wiedarum untertoaln si in:
Des boarische Reinheitsgebot.
Am 23. April 1516 ham de Herzeg Wilhelm IV. und sei jingara Bruada da Ludwig X. z Inglstod as Reinheitsgebod eafundn, wo festlegt, wos im Brauvoagang eine deaf und wos ned und wias gmocht wern derf. Daduach wor Bia scho sehr fruah a Lebmsmiddl wo duach a Vaordnung in seina Rezeptur gschitzt worn is.
Des Reinheitsgebot vo anno 1516 vo Wilhelm IV.
Wia's ausgschenkt wead.
Wann ma in da Wiadschaft a Bia bstejd, nacha meisdns a Hoibe ("a Saidla" in Nordboarischn), wos am hoibn Litta entspricht. Wann ma aba auf am Festl is, gibds in Bayern meisdns bloß Massn ("Moussn" in Nordboarischn), des is a ganza Litta. In gleanare Glasl ko mas oba scho á bstejn. De neichdadringa Gefahr vom Voisuff is do oft ned weit.
Aussadem gebts unzählie Variantn, wo Bia mid andane Trankln gmischt ausgschenkt wead. In Bayern hand des unta andam Radla, Näga oda Russ. In dem Bereich gebts dauand wos neichs, ob's exotische Zuatatn wia Tequila oda ausgfoine Kompositiona mit Koffein, Limettn, Energy-Drinks etc san. In Berlin, oba aa beispuisweis in Irland, griagt ma manchmoi a Bia mid am bicksiassn Fruchtsirup drinnad.
Bia ko ma oba neda blos dringa, es wead aa beim Kocha hergnumma, zum Beispui fia'n Obatzdn oda an Biadoag, in den ma Gmias, Obst oda Fiisch vorm Fritian eitaucht.
Aa vom Aristoteles had s a soechas Buach gebm, und a bsundas Schmankal dadraus erfahrd ma aus da Kuriositätnsammlung "Professornschmaz-Essats" vom Atheneios. Ea zitiad aus da selln Schrift vom Aristoteles: „Ebbs Aegntümlichs bassiat mit de Geaschtnsaftdranggal, dem sog. "pinon". Alle de wia vo de ganzn andern Drangg bsuffa hand, de foend nach olle Saetn; wae auf linggs und auf rechts und viarezua und arschlings wirft s es hi. Owa de mid an Bia-Rausch, de haud s nuagrad zruggaus hi und auf n Osch."